Jyske Efterretninger, 1797-07-17
Om det her i Stiftet udøvet Mord, Jndbrud i Tyverie haves følgende tilforladelig Jndberetning Løverdagen den 8 Julii om Morgenen Kl. 7 kom tvende Gaardmænd af Hellevad Bye og berettede Sognepræsten Hr. Ginge, at Degnen Niels Thorum at Hellevad laae død paa Marken. Han fulgte strax med disse tvende Mænd, som underveis viiste ham mange Steder, hvor Heste havde været i Kornet og nedtraadsamme, de viiste ogsaa Kiendetegn, hvor Heste havde staaet og trampet i Jorden. Da de kom til den Døde laae han paa Ryggen omtrent en 1/2 Kabbel Længde Syl for hans Ager, hans gamle røde Rathue laae omtrent 3 Alen fra ham, i samme var Blod, dog intet hugge Hul at see. Hans Kiep en glat Pind laae 3 a 4 Favne borte paa den var intet Blod at see. Alle omstaaende (og disse vare den Gang 5 Mænd,) formodede, at han var ihielslaget af Heste, dem de formodede han havde antruffet i sit Korn og vilde føre bort. De søgte at bestyrke deres Formodning, deels ved de mange Hestetrampe som fandtes i Jorden omkring hos den Døde, deels derved: at de ikke langt fra den Døde, dog førend Præsten kom dertil, havde antruffet 5 af deres Heste løse, med opkoblede Tøire. Præsten betragtede nu den Døde nøiere dog løseligen og saae ved første Øiekast nogle blodige Hug oven i Hovedet Øinene ganske aabne og brustne, men underløbne med Blod, Næsen flad slagen, og over samme, tæt under Panden, et tilsyneladende dybt indstukket Hul, Munden knuset og en Tand liggende paa Tvær i samme. Paa den høiere Kind syntes et indstukket Hul og ligeledes et i Hagen. Paa Marken noget fra den Dødes Hoved fandtes tydelige Stænk af Hiernen. Hr. Ginge yttrede for de tilstædeværende sin Formodning, at den Døde var dræbt ikke af Heste; men med Menneske Hænder, og som det, lod, tildeels ved skarpe Jnstrumenter, overbeviist om Drabet sadte han to Mænd Vagt hos den Døde, og besørgede strax Bud til Sognefogden at lade Hr. Secretair Bye- og Herredsfoged Brorson i Sæbye afhante for at faae Syn taget over den Dræbte. Derpaa gik Præsten og medfølgende til Degneboeliget, fandt Dørren i Forstuen tilkroget og en Enke Anna Landvad omtrent 76 Aar gammel hørte de uden for at hyle høit. De bankede paa og bleve indladte. Præsten forespurgte sig hos hende om hun i Nat havde hørt noget til Degnen, hun saarede: han kom i Nat til min Dør, aabnede den og da jeg var vaag net sagde: Anna J maae give Agt paa om nogen gaaer med Yderdørren. Jeg gaaer op til mit Korn, der var En, som ind igiennem Vinduet uden fra sagde til mig. at der var eendeel Høveder løse i mit Korn; hun fortalte, at det var Hende ikke noget udsædvanligt, at han om Natten gik ud til sit Korn, han traf ofte Høvedet i samme; Ved at eftersee Forfatningen inden og uden om Degneboeligen befandtes et Vindue aabnet der hvor Degnen havde sit Sovekammer, her fandtes liggende en rød aabnet Tegnebog liggende mit imellem Kufferten og Sengen og alt øvrigt i Uorden. Her kan man see tydelig, sagde Præsten, at her er begaaet Tyverie og før samme, maae være skeet Mord; thi saaledes kunne den Afdøde efter sin bekiendte Caracteer aldrig have forladt Tegnebog og Sengen. Derpaa blev afsendt en Expresse til Provsten som Skifteforvalter og til den residerende Capellan Hr. Floer i Ørum med Efterretning om denne ulykkelige Tildragelse. Jmidlertid kom Byefogdens Fuldmægtig for at besigte og syne den ulykkelig myrdede, ved at løfte Halstørklædet noget op over Hagen saaes, at den Afdødes Hals var overskaaren; Districts Chirurgus Hr. Niclas fra Sæbye foretog sig derpaa en meget ordentlig og udførlig Obdiuctions Forretning. Fra om Tirsdagen til Onsdag Aften blev holdt et skarpt Politie forhør, hvortil alle i og uden Sognet vare indkaldede som kunne give nogen Slags Oplysning til Sandhedens Opdagelse. Jmidlertid er allerede en mistænkt og beskyldt Person, som efter al Formodning er Gierningsmanden, sat i Bevaring, og nu venter man paa udfor ligere Efterretning om dette forskrækkelige Mord m.v.